'ઉડતા પંજાબ' ફિલ્મ આમ તો ડ્રગ્સના મુદ્દા પર આધારિત હતી, પરંતુ અહીં નાના ગામડાઓમાં માઇગ્રન્ટ લેડિઝની હાલત ખૂબ સરસ વર્ણવવામાં આવી છે. કઇ રીતે તેને ડ્રગ્સ અને દેહ વેપારના બિઝનેસમાં ઘસડવામાં આવે છે અને જ્યાં પોલિસ જ તમામ નિયમોને હવામાં ઉડાડીને આવા ગોરખધંધાને આગળ વધારે છે, તેની સચોટ છબી આ ફિલ્મમાં ઉપસાવવામાં આવી છે. આ ફિલ્મમાં આલિયા ભટ્ટ અને શાહિદ કપૂર મુખ્ય ભૂમિકામાં હતા તથા બંન્નેની એક્ટિંગના ખૂબ વખાણ પણ થયા હતા. આ જ વર્ષે આલિયા ભટ્ટની અન્ય એક ફિલ્મ 'ડીયર ઝિંદગી' પણ આવી હતી, જેમાં તેણે ઇન્ડિપેન્ડ્ન્ટ કેમેરા વુમનનો રોલ પ્લે કર્યો હતો. આ ફિલ્મમાં પણ હળવા પ્રમાણમાં સ્ત્રીની સ્વતંત્રતા પર કાપ મૂકતા પરિબળો દર્શાવવાનો પ્રયત્ન થયો હતો.